勁歌金曲喺1981年10月10號播出第一集，當時第1代嘅節目主持人係蔡楓華，並喺逢星期六晚九點左右播映，節目嘅內容以訪問歌手，以及播放過去一個禮拜內嘅新歌mtv為主。起初並無一個正式嘅頒獎典禮，直到1984年1月28號，至開始舉辦1983年度《十大勁歌金曲頒獎典禮》，至1986年2月1號設立「勁歌金榜」，呢個「傳統」一直維持到而家。